Alexis Ajinça

Alexis Ajinça, nado en Saint-Étienne (Ródano-Alpes) o 6 de maio de 1988, é un ex xogador profesional de baloncesto francés. Foi o primeiro xogador non estadounidense seleccionado polos Charlotte Bobcats no Draft da NBA.

 Traxectoria 
 Francia 
Ajinça comezou xogando no ÉB Pau-Orthez na tempada 2006-07, onde disputou dous partidos, anotou dous puntos e capturou seis rebotes en 15 minutos de xogo. Tamén apareceu en dous encontros da Euroliga, aínda que a maior parte da tempada a pasou no Pau-Orthez Espoirs, equipo júnior do Pau-Orthez. Alí promediou 12.5 puntos, 8 rebotes e 1.9 tapóns por partido. Na seguinte campaña a súa participación aumentou de maneira considerábel xogando no Hyères-Toulon. Promediou 5 puntos, 3.1 rebotes e 10.8 minutos en 24 partidos, anotando en dobres figuras en catro ocasións.

 Selección nacional 
Ajinça formou parte da selección francesa que gañou a medalla de bronce no Campionato do Mundo Sub-19 de 2007 celebrado en Novi Sad, Serbia, promediando 7,4 puntos, 5,6 rebotes e 2,7 tapóns por partido. Tamén conquistou a medalla de ouro no Campionato de Europa Sub-18 de 2006 en Grecia, con medias de 6,9 puntos e 7,5 rebotes por encontro. En 2005 participou no Campionato de Europa Sub-18 e en 2004 no Campionato de Europa Sub-16.

 NBA 
No Draft da NBA de 2008 foi seleccionado polos Charlotte Bobcats na 20ª posición.NBA.com Early Entry Candidates for 2008 NBA Draft  (consultado en agosto de 2008) Na súa primeira tempada en Charlotte, xogou 31 partidos, 4 deles de titular, e fixo unha media de 2,3 puntos, 1,0 rebotes e 0,2 tapóns en tan só 5,9 minutos de xogo. O 13 de xullo de 2010 Ajinça foi traspasado aos Dallas Mavericks con Tyson Chandler por Erick Dampier, Matt Carroll, Eduardo Nájera e diñeiro.

 Notas 

 Véxase tamén 
 Ligazóns externas 
 Perfil en NBA.com 
 Estatísticas en Basketball-Reference.com  

Categoría:Nados en 1988
Categoría:Nados no departamento do Loira
Categoría:Xogadores de baloncesto de Francia
Categoría:Pivotes de baloncesto
Categoría:Xogadores de baloncesto da NBA
Categoría:Eleccións no Draft da NBA dos Charlotte Bobcats
Categoría:Xogadores do Élan Béarnais Pau-Orthez
Categoría:Xogadores do Hyères-Toulon Var Basket
Categoría:Xogadores dos Charlotte Bobcats
Categoría:Xogadores dos Dallas Mavericks
Categoría:Xogadores dos Toronto Raptors
Categoría:Xogadores do Strasbourg IG
Categoría:Xogadores dos New Orleans Pelicans
Categoría:Xogadores do ASVEL Lyon-Villeurbanne